क्या भव्य जीव को ही शिखर-जी का दर्शन होता है? शिखरजी में मनुष्य को छोड़कर जो भी अन्य प्राणी हैं, क्या वो सब भव्य जीव हैं?
ऐसा कोई विधान नहीं है कि सम्मेद शिखरजी की वन्दना करने वाला भव्य जीव ही हो। लेकिन ये तय है जो सम्मेद शिखरजी की भाव सहित वन्दना कर लेता है, तो वह निश्चित रूप से दुर्गति का पात्र नहीं बनता है। यद्यपि कुछ अर्वाचीन ग्रन्थों में ऐसा लिखा है कि एक बार सम्मेद शिखरजी की वन्दना करने वाले का ४९ भवों में मोक्ष हो जाता है, निश्चित मोक्ष मिले ये अच्छी बात है लेकिन ये मोक्ष केवल भव्य जीव को ही होगा। इस आधार पर ये नहीं कहा जा सकता कि जो भी सम्मेद शिखरजी की वन्दना करेंगे वो सब मोक्ष जायेंगे ही जायेंगे। अन्यथा हम सब जितने लोगों ने भी शिखरजी की वन्दना की है उनको भव्य होने का प्रमाण पत्र मिल जायेगा। आगम में ऐसा स्पष्टोल्लेख किसी प्राचीन ग्रन्थ में हमें देखने को नहीं मिला। लेकिन ये तय है कि जो सम्मेद शिखरजी की भाव से वन्दना कर लेता है, तो वह दुर्गति का पात्र नहीं बनता है।
Leave a Reply